**Luis Días Portorreal**, nado en Bonao o 21 de xuño de 1952 e finado en Santo Domingo o 8 de decembro de 2009, coñecido como Luis –"terror"- Días, foi un compositor, guitarrista e intérprete da música popular. As súas cancións, baseadas en merengue, bachata e outros ritmos de inspiración folclórica, mesturan estilos musicais diversos. É considerado *Padre del Rock Dominicano* (*pai do rock dominicano*),.

Traxectoria
-----------

Fixo os seus primeiros estudos musicais na súa cidade natal, cos profesores Juan Zorrilla e Tatán Jiménez. Aos 16 anos, crea Los Jhonnys o seu primeiro grupo musical.

En 1970 trasladouse a Santo Domingo co obxectivo de estudar psicoloxía na Universidad Autónoma de Santo Domingo e, en 1972, integrouse como guitarrista e vocalista no grupo *Convite*, referencia necesaria para falar do rescate do folclore dominicano nos setenta.

Tras a súa saída de Convite en 1978, forma a agrupación Madora, onde comeza a fusionar o jazz co folclore da illa Hispaniola.

De 1980 a 1982 vive en Nova York, e exerce como profesor de música dominicana tradicional no American Museum of Natural History.

En 1982, regresa á República Dominicana e funda, xunto ao guitarrista Juan Francisco Ordóñez e outros músicos, Transporte Urbano, grupo que mesturou as sonoridades do rock e a música folclórica da illa e marcou o nacemento do rock dominicano.

Música para filmes
------------------

Días realizou música para filmes como *Las Pausas del Silencio*, de Carlos Cristalini, e recibiu por este traballo o premio á mellor banda sonora para curtametraxe no Festival Internacional de Boston de 1986. Compuxo a música de *Dear Teresa* (1993), que recibiu o Premio de Prata do Festival Internacional de Filadèlfia de 1994 e colaborou con David Byrne na banda sonora da película *Blue In The Face* no ano 1995).

Escritor e compositor
---------------------

Como compositor, máis de trescentas das súas pezas foron gravadas por diferentes artistas e orquestras, entre elas, o tema para o entroido dominicano do ano 1984 "Baila en la Calle".

Como escritor, é autor de varios libros, entre eles *Tránsito Entre Guácaras*, libro de poemas que recrea mitos taínos.

Entre as distincións que recibiu están Letrista do Ano nos premios Premios Casandra de 1989 e Compositor do Ano nos premios Casandra de 1990. No ano 2004 foi declarado polo Estado Dominicano como Patrimonio Cultural da Nación.

Finou logo de sufrir un ataque ao corazón e padecer outras complicacións.

Discografía
-----------

* *Convite convida* (1974, nueva canción)
* *Convite: Candelo y la bestia* (1975)
* *Areito No. 1* (1984, folk)
* *Luis Terror Días* (1984, merengue)
* *Ae Candelo* (1985, folk)
* *El accidente* (1998, rock - bachata)
* *Luis Días y Transporte Urbano En Vivo* (1999, rock)
* *Jaleo Dominicano + Homenaje a Luis Días* (1999, rock - folk)
* *Vickiana, las Sesiones de 1985* (2000, rock, con Transporte Urbano)
* *La Yola* (2000, rock acústico, xunto a Lliam Greguez)
* *La Suite Folclórica Dominicana* (2001, recompilación)
* *Radio Macana* (2003, rock - folk)
* *El Terror en vivo* (DVD, 2004, con Transporte Urbano e Irka Mateo)
* *Merengues* (DVD, 2005)
* *El Terror le canta al amor* (DVD, 2006)
* *Tiempo de ocio* (2009, rock acústico)

Notas
-----

1. ↑  {{cita web |url=  Arquivado 16 de xullo de 2011 en Wayback Machine. |título= Busca- ElNacional.com.do
2. ↑  cita web |url=  |título= Luis 'Terror' Días, padre del rock dominicano • ELPAÍS.com

Véxase tamén
------------

### Ligazóns externas

* Páxina web persoal *(en castelán)*.
* Furia Sónica en YouTube *(en castelán)*
* "Fallece el cantautor Luis "Terror" Dias". *Diario Libre*. 8 de decembro de 2009. Arquivado dende o orixinal o 12 de decembro de 2009. *(en castelán)*

|  |  |
| --- | --- |
| Control de autoridades | 
* Wd: Q1670726
* WorldCat
* VIAF: 48959432
* AllMusic: mn0000313397
* BNE: XX1448515
* Discogs: 5192492
* Europeana: ID
* FAST: 1611769
* Genius: Luis-terror-dias
* GND: 1057323438
* IMDb: nm6645325
* ISNI: 0000000059375924
* LCCN: no2005042221
* MusicBrainz: ID
* SUDOC: 237786125

 |